צומת רמז

צומת רמז הוא צומת מסילתי הממוקם בשטחה של פרדס חנה-כרכור. הצומת מקשר את מסילת החוף עם המסילה המזרחית לכיוון תחנת הרכבת חדרה מזרח.בצומת עוברים כל קווי הנוסעים והמשא של רכבת ישראל הנעים ממרכז הארץ לצפונה על מסילת החוף. מקטע המסילה המזרחית מתחנת חדרה מזרח משמש לרכבות משא המשרתות את מפעלי גרנות הסמוכים לתחנה.

בשנת 2022 מתנהלות בצומת עבודות לשדרוגו ולחיבורו למסילה המזרחית החדשה וגם לחשמול מסילת החוף.

== מקור השם ==
הצומת נקרא על שמו של דוד רמז, שר התחבורה בזמן תכנון ותחילת הבנייה של הפרויקט, שנפטר בטרם הושלם. דוד רמז עבד כפועל חקלאי בכרכור, ועל שמו גם "שיכון רמז" הנמצא בשטח פרדס חנה כרכור, סמוך לצומת רמז.

בתכנון הפרויקט המקורי הצומת נקרא "צומת חנה" (בגלל קרבתו ליישוב פרדס חנה הסמוך), אך עם פטירתו של רמז, הוחלט לקרוא לצומת על שם דוד רמז. כך, השם ניתן לצומת עוד לפני פתיחתה הרשמית של מסילת החוף.

==היסטוריה==
קרונוע אסלינגן בצומת רמז בתחילת שנות ה-60
צומת רמז ליד [[חדרה]]
מפת צומת רמז הכוללת את הקשת המסילתית העתידית לכיוון דרום
בסיום מלחמת העולם הראשונה כבשו הבריטים את ארץ ישראל. הם סללו מחדש את המסילה מלוד אל חדרה מזרח ברוחב תקני, ומשם המשיכו את הקו צפונה אל חיפה ובכך איפשרו את פתיחת הקו חיפה - קנטרה ב-1 בנובמבר 1920, כחלק משרות הרכבת המנדטורית.עם קום המדינה החליטה הממשלה לסלול מסילה ישירה לחיבור בין חיפה לתל אביב אשר תקצר את הדרך לנוסעים (עד אז היה ניתן לנסוע רק דרך המסילה המזרחית ומסילת הירקון).

ב-14 במאי 1953 נחנכה מסילת החוף החדשה בטקס בכפר ויתקין. מסילת החוף התפצלה מהמסילה המזרחית וכך הוקם צומת רמז. עם פתיחת של מסילת החוף צומצם מאוד שירות הנוסעים בין כפר סבא לחדרה מזרח והמסילה שמשה בעיקר רכבות משא.ב-1968 נפסק לחלוטין שירות הנוסעים וב-1969 נפסק לחלוטין השימוש בקטע דרומית לתחנת חדרה מזרח. רוב המקטע של המסילה המזרחית בין כפר סבא לחדרה פורק ושימש בין השאר להקמת הביצורים לאורך קו בר-לב.

בנקודת החיבור של המסילה המזרחית עם מפלגי מסילת החוף קיים "זנב" של המסילה המזרחית עם אוטם. זה הוא זנב הגנה וכאשר אין תנועה מכיוון המסילה המזרחית לכיוון מסילת החוף שני המפלגים מכוונים לכיוונים מנוגדים כך שאם מתפרצת רכבת לצומת מכיוון המסילה המזרחית (ללא איתות מסודר) היא אינה יכולה להיכנס למסילה הראשית (מסילת החוף) והיא תמשיך לכיוון הזנב שמגן על התנועה במסילת החוף. זנב הגנה כזה ניתן למצוא גם במקומות נוספים בארץ למשל בצומת גנות.

===חידוש המסילה המזרחית===
ב-2012 אושר פרויקט חידוש המסילה המזרחית כתוכנית לתשתית לאומית (תת"ל 22). במסגרת תוכנית זו הוחלט לחדש את קו הרכבת המזרחי עבור תנועת נוסעים ומטענים ובמסגרתה ישודרג גם צומת רמז.

ב-11 באוגוסט 2016 הוחלט בישיבת ממשלה שהפרויקט ינוהל על ידי חברת נתיבי ישראל וימשיך לתכנון פרטני.

בחוק ההסדרים לשנת 2017–2018 הוכנסה המסילה המזרחית לרשימת הפרויקטים בעלי עדיפות לאומית, ואושר התקציב לביצועה.
ב־27 בפברואר 2018 פרסם שר התחבורה ישראל כ"ץ הודעה על הפקעת קרקעות ונכון לסוף חודש אפריל באותה שנה כבר נמסרו הודעות לבעלי הקרקע. ב־23 באוקטובר 2018 פורסם שהסתיים שלב התכנון המוקדם של המסילה. המסילה תעבור לאורך כביש 6, העבודות צפויות להסתיים ב-2026.

במאי 2020 החלו עבודות לשדרוג הצומת ובמסגרתן הוא יהפוך למחלף מסילתי עם קשת מכיוון המסילה המזרחית החדשה לכיוון הצפוני של מסילת החוף. עבודות המבנה התחתון מתוכנות ומנוהלות על ידי חברת ח.פ.ת ומבוצעות על ידי הקבלן סולל בונה.

הצומת הוא קצהו הצפוני ביותר של הפרויקט ונמצא בקטע A. במסגרת העבודות שודרגה והוקמה המסילה המזרחית כמסילה כפולה וממנה חוברה קשת מסילתית כפולה למסילת החוף אשר מאפשרת נסיעה של רכבות מהמסילה המזרחית לכיוון צפון של מסילת החוף. נבנה גשר המהווה מחלף מסילתי ומאפשר לרכבות המגיעות מכיוון המסילה המזרחית להתחבר למסילת החוף.

העבודות להקמת הגשר והנחת מסילות עליו הסתיימו ביוני 2024, לקראת סוף השנה צפויה הנחת מפלג בין מסילת החוף לגשר לחיבור מלא של המסילות.
 חשמול המסילה המזרחית עדיין לא בוצע.

<gallery>
קובץ:Working at Remez Junction 1.jpg|עבודות לבניית הגשר, יולי 2022
קובץ:Working at Remez Junction 2.jpg|עבודות לשדרוג הצומת, יולי 2022
קובץ:Working at Remez Junction 3.jpg|עבודות לשדרוג הצומת, יולי 2022
קובץ:Working at Remez Junction 5.jpg|עבודות לבניית הגשר והתקנת מערכת חשמול עילית לכיוון צפון, אוקטובר 2022
קובץ:Working at Remez Junction 6.jpg|עבודות לבניית הגשר והתקנת מערכת חשמול עילית לכיוון דרום, אוקטובר 2022
</gallery>

===חשמול===
ב-2022 במסגרת תוכנית תשתית לאומית לפרויקט החשמול (תת"ל 18) החלו עבודות לחשמול מסילת החוף ולהתקנת מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן, וקרונועים חשמליים מדגם Desiro HC תוצרת סימנס.

==תוכניות לעתיד==
===הכפלת מסילות החוף===
במסגרת התוכנית האסטרטגית של רכבת ישראל לשנת 2040 מתוכננת הכפלה של מסילות החוף ובניית 2 מסילות נוספות בין חיפה לתחנת הרצליה אשר יעברו גם הן דרך הצומת.

===קשת מסילתית לדרום===
בעתיד תתווסף קשת מסילתיות כפולה אשר תאפשר נסיעה של רכבות מהמסילה המזרחית לכיוון דרום של מסילת החוף.

==גלריה==
<gallery>
קובץ:New coast line junctions list 1952.jpg|רשימת מפגשי מסילת הרכבת במסילת החוף החדשה, 22 ביולי 1952
קובץ:Contract coast line building 1950.jpg|חוזה מספר 1058 עם קבוצת בינוי בע"מ לפיזור כורכר בבניית מסילת החוף בישראל, שנחתם ב21 באוגוסט 1950
קובץ:Remez junc 2.jpg|מבנה השליטה והבקרה של הצומת, אוקטובר 2019
קובץ:Remez junc 3.jpg|רכבת נוסעים עם קטר JT42BW וקרונות בומברדיה דאבל דק קוץ' חולפת בצומת לכיוון חדרה מערב, אוקטובר 2019
קובץ:Remez junc 6.jpg|המפלג של צומת רמז, יולי 2020
קובץ:Remez Junction (Rail).svg|תרשים צומת רמז מאז הקמתו ועד תחילת השדרוגים
</gallery>

==קישורים חיצוניים==

==הערות שוליים==

קטגוריה:השרון: צמתים ומחלפים
קטגוריה:המסילה המזרחית
קטגוריה:המסילה המזרחית ההיסטורית
קטגוריה:ישראל: מחלפים וצמתים מסילתיים
קטגוריה:פרדס חנה-כרכור: תחבורה